Quddiem dinja imprevedibbli, l-UE ħerqana li tagħti spinta lid-difiża fl-Ewropa Skopri kif il-Parlament qed jikkontribwixxi għal riżultati konkreti fis-sigurtà MPE jitolbu lill-pajjiżi kollha tal-UE jikkooperaw aktar fid-difiża ©AP Images/European Union - EP 68% tal-Ewropej jixtiequ li l-UE taħdem aktar fuq politika tas-sigurtà u tad-difiża, skont stħarriġ tal-Ewrobarometru ta' Marzu 2017. Il-Parliament Ewropew ilu s-snin isostni, b'mod konsistenti u apert, aktar kooperazzjoni dwar id-difiża bejn pajjiżi tal-UE. Il-pajjiżi tal-UE jibqgħu responsabbli għad-difiża u s-sigurtà tagħhom Fil-fehma tal-MPE, il-pajjiżi għandhom juru impenn politiku, ikattru l-investiment, jaqsmu l-informazzjoni, jiġmgħu r-riżorsi individwali tagħhom flimkien, u joħolqu sinerġiji fil-livell tal-UE, dan kollu bil-għan li jtejbu l-protezzjoni tal-Ewropej. Dawn l-isforzi jippermettu li noħolqu sinerġiji, nevitaw id-dupplikazzjoni u nkabbru l-effiċjenza għall-benefiċċju tat-28 pajjiż kollha tal-UE, mingħajr ma dan iwassal għall-ħolqien ta' armata Ewropea. Hekk kif il-Kummissjoni Ewropea qed tippubblika dokument ta' riflessjoni fis-7 ta' Ġunju, li fih tikkunsidra l-ġejjieni tad-difiża tal-UE, skopri x'inhi l-pożizzjoni tal-Parlament u x'passi qed jitolbu li jittieħdu l-MPE. Ekonomiji ta' skala L-UE għandha t-tieni l-akbar nefqa tad-difiża fid-dinja : Fl-2016, l-Istati Uniti nefqu €546 biljun fi prezzijiet kurrenti, it-28 pajjiż tal-UE flimkien nefqu €206 biljun, waqt li ċ-Ċina kellha t-tielet l-akbar nefqa, ta' €131 biljun. L-MPE qed iħeġġu lill-pajjiżi tal-UE jżidu n-nefqa tagħhom fuq id-difiża għal 2% tal-prodott domestiku gross ta' kull pajjiż, imma huwa evidenti li l-investiment waħdu mhuwiex biżżejjed. Huwa stmat li l-pajjiżi tal-UE jaħlu €26.4 biljun kull sena minħabba d-dupplikazzjoni fl-infiq tad-difiiża, kapaċitajiet żejda u barrieri għal-akkwist pubbliku fil-qasam tad-difiża. Il-Parlament ilu jitlob lill- pajjiżi tal-UE biex jixtru r-riżorsi tad-difiża tagħhom b'mod konġunt u b'hekk igawdu mill-ekonomiji ta' skala. F' riżoluzzjoni dwar l-Unjoni Ewropea tad-Difiża adottata fl-2016, l-MPE jidentifikaw modi kif l-Istati Membri jistgħu jiġmgħu flimkien il-kapaċitajiet tagħhom, jistabbilixxu forzi multinazzjonali u jwaqqfu kwartieri ġenerali tal-UE li jippjanaw u jikkmandaw operazzjonijiet ta' ġestjoni tal-kriżijiet. B'hekk l-UE tkun tista' tirreaġixxi għat-theddidiet kontra s-sigurtà b'aktar ħeffa u qawwa. Investiment għar-riċerka fil-qasam tad-difiża Il-kriżi ekonomika kkawżat tnaqqis drastiku fil-baġits tad-difiża u fl-investimenti marbuta mar-riċerka u l-iżvilupp f'dan il-qasam. Il-Parlament huwa tal-fehma li proġetti ta' riċerka kollaborattiva joffru soluzzjoni. il-baġit tal-UE jista' jintuża biex jappoġġja lil pajjiżi tal-UE li jaħdmu flimkien. Biex timmassimizza r-riżultati u l-effiċjenza tal-infiq tad-difiża, il-Kummissjoni Ewropea nediet Pjan ta' Azzjoni Ewropew għad-Difiża u l-Fond Ewropew għad-Difiża f'Novembru 2016. L-MPE laqgħu dawn l-inizjattivi bħala modi tajbin kif l-UE tista' tkattar il-valur u tappoġġja l-finanzjament ta' miżuri maqbula mill-Istati Membri. Kooperazzjoni Il-Parlament ħerqan li jisfrutta kemm jista' l-possibbiltajiet legali offruti mit-Trattat ta' Lisbona. F' riżoluzzjoni dwar il-politika ta' sigurtà u ta' difiża komuni tal-UE adottata f'Marzu, l-MPE kkonludew li l-għodod diġà hemm qegħdin, imma li hemm bżonn ta' rieda politika biex tikber il-kooperazzjoni fil-qasam tad-difiża fl-UE . Il-Parlament jixtieq isaħħaħ l-istatus u l-finanzjament tal-Aġenzija Ewropea għad-Difiża (EDA), li jsir użu sħiħ mill-Kooperazzjoni Strutturata Permanenti (PESCO) u li sistema tal-Gruppi Tatttiċi tal-UE ssir tagħmel parti minnha. Punt ieħor ta' dgħufija i l-Parlament jixtieq jindirizza huwa li hemm tant , fattur li jkompli jagħmilha aktar diffiċli li l-pajjiżi jaħdmu flimkien. L-MPE ssuġġerew li l-ministri tad-difiża jistgħu jiltaqgħu f'formazzjoni tal-Kunsill separata biex jissinkronizzaw aħjar il-pjanifikazzjoni tagħhom u jwettqu Rieżami Annwali Kkoordinat dwar id-Difiża (CARD). Il-kuntest internazzjonali u d-difiża reċiproka Bidliet ġeopolitiċi fil-madwar tal-UE, flimkien mat-terroriżmu, l-attakki ċibernetiċi u n-nuqqas ta' sigurtà tal-enerġija jagħmluha evidenti li l-ebda pajjiż tal-UE ma jista' jilqa' għal dawn l-isfidi waħdu. Sew it-Trattat dwar l-UE (l-Artikolu 42(7)) u sew dak tan-NATO (l-Artikolu 5) jipprevedu klawsola dwar id-difiża reċiproka. Minkejja li l-MPE huma favur "awtonomija strateġika" fil-livell tal-UE, fil-fehma tal-Parlament, Unjoni Ewropea tad-Difiża ssaħħaħ is-sħubija bejn l-UE u n-NATO u għandha tiġi żviluppata f'dan l-ispirtu. Il-Parlament issottolinja wkoll il-ħtieġa ta' aktar riflessjoni fuq ir-relazzjonijiet futuri bejn l-UE u r-Renju Unit , b'mod partikolari fil-qasam tal-kapaċitajiet militari. Madakollu, il-pożizzjoni li l-Parlament adotta fis-6 ta' April rigward in-negozjati tal-Brexit wissiet kontra kwalunkwe kompromess bejn is-sigurtà u r-relazzjoni ekonomika futura bejn l-UE u r-Renju Unit ibattitu dwar il-ġejjieni tal-integrazzjoni Ewropea Sal-aħħar ta' Ġunju, il-Kummissjoni se tippubblika ħames dokumenti ta' riflessjoni biex tagħti bidu għal dibattitu dwar il-ġejjieni tal-integrazzjoni Ewropea. Kull dokument jittratta tema speċifika: id-dimensjoni soċjali tal-Ewropa, il-globalizzazzjoni, l-unjoni ekonomika u monetarja, id-difiża u l-finanzi. Id-dokumenti fihom ideat u xenarji dwar x'bixra jista' jkollha l-Ewropa fl-2025, iżda l-ebda proposta konkreta. L-inizjattiva tispiċċa f'nofs Settembru, meta l-President tal-Kummissjoni Jean-Claude Juncker jagħmel id-diskors annwali tiegħu dwar l-istat tal-Unjoni. DOKUMENT TA' RIFLESSJONI DWAR Il-ġejjieni tad-difiża ewropea Stqarrijiet għall-istampa Id-difiża: l-MPE jħeġġu lill-Istati Membri juru rieda politika u jgħaqqdu l-forzi flimkien (is-16 ta' Marzu 2017) Id-difiża: l-MPE jħeġġu aktar kooperazzjoni fl-UE għal protezzjoni aħjar tal-Ewropa (it-23 ta' Novembru 2016) L-MPE jsostnu li Unjoni Ewropea tad-Difiża hija l-pass li jmiss fid-difiża reċiproka (il-21 ta' Jannar 2016) Infografika:L-MPE jridu jagħtu spinta lid-difiża Ewropea billi jqawwu l-kooperazzjoni Summit tan-NATO:"Jeħtieġ li l-Ewropa tagħmel aktar weħidha għad-difiża tagħha stess" Studji tal-EPRS Il-politika tad-difiża tal-UE: il-ġgant rieqed (December 2016) Ewropa tad-difiża? Fehmiet dwar il-ġejjieni tal-kooperazzjoni fid-difiża (Lulju 2016) Il-kooperazzjoni bejn l-UE u n-NATO u d-difiża Ewropea wara s-summit ta' Varsavja (Diċembru 2016) Materjal awdjoviżiv • Unjoni Ewropea tad-Difiża Aqsam din il-paġna ma' ħaddieħor: Irreġistra biex tirċievi l-aġġornamenti b'mail Verżjoni PDF